పొట్టి శ్రీరాములు
పొట్టి శ్రీరాములు 1901 మార్చి 16న మద్రాసు, జార్జిటౌన్, అణ్ణాపిళ్ళే వీధిలోని 165వ నంబరు ఇంటిలో గురవయ్య, మహాలక్ష్మమ్మ దంపతులకు జన్మించాడు. వారి పూర్వీకులది ప్రస్తుత శ్రీ పొట్టి శ్రీరాములు నెల్లూరు జిల్లా లోని పడమటిపాలెం గ్రామం. ఇరవై యేళ్ళ వరకు శ్రీరాములు విద్యాభ్యాసం మద్రాసు లోనే జరిగింది. తరువాత బొంబాయిలో శానిటరీ ఇంజనీరింగు చదివాడు. తరువాత "గ్రేట్ ఇండియన్ పెనిన్సులర్ రైల్వే"లో చేరి దాదాపు నాలుగేళ్ళు అక్కడ ఉద్యోగం చేసాడు. అతని జీతం వెలకు 250 రూపాయలు.
జ్యోతి రామలింగస్వామి
తమిళనాడులోని చిదంబరం సమీపంలో మరుదూరు అనే గ్రామంలో 1823, అక్టోబర్ 5 న రామయ్య పిళ్ళై, చిన్నమ్మ అనే దంపతులకు జన్మించాడు. రామయ్య పిళ్ళై కరణీకం చేసేవాడు. అంతే కాకుండా మరుదూరు, మరియు చుట్టుపక్కల గ్రామాల్లో పిల్లలకు పాఠాలు చెబుతూ జీవితం కొనసాగించేవాడు. చిదంబర నటరాజ స్వామిని ఆరాధిస్తూ ఉండేవాడు. అయిదుమందిని వివాహం చేసుకున్నాడు. ఎవరికీ సంతానం కలగలేదు. ఆరోసారి చెన్నపట్నం సమీపంలోని పొన్నేరి గ్రామానికి దగ్గర చిన్నకావణం పల్లె కు చెందిన చిన్నమ్మను వివాహం చేసుకున్నాడు. ఆమె ఇద్దరు కుమార్తెలు, ఇద్దరు కుమారులను కన్నది. వీరు సభాపతి పిళ్ళై, పరశురామ పిళ్ళై, సుందరాంబ. ఉణ్ణామలై.